**KADAR SREČAM TVOJO HČERKO**

Kadar srečam tvojo hčerko, spomnim se na dni,

ko sva rada se imela jaz samo in ti,

a drugače so želele zvezdnate poti,

hčerka pa tako je lepa, kot bila si ti.

Kadar srečam tvojo hčerko, v meni vse vzdrhti,

v vsej lepoti svoji nežni si mi pred očmi,

a usoda ni hotela združiti poti,

hčerka pa tako je lepa, kot bila si ti.

Kadar srečam tvojo hčerko, solzne so oči.

Kje so najina vsa leta sanj in nežnosti?

Sredi zrelega poletja sam živim vse dni,

hčerka pa tako je lepa, kot bila si ti.